Bottom of Form

Top of Form

Bottom of Form

[**Legislația muncii**](http://www.cmdbh.ro/legislatia-muncii)

**1. LEGISLATIA MUNCII**  
Consideram ca din multitudinea de aspecte pe care trebuie sa le cunoastem cu privire la legislatia muncii este important capitolul despre contractul de munca .  
**Contractul individual de muncă** este contractul în temeiul căruia o persoană fizică, denumită salariat, se obligă să presteze munca pentru şi sub autoritatea unui angajator, persoană fizică sau juridică, în schimbul unei remuneraţii denumite salariu.  
Entitatile medicale , indiferent de forma de organizare (C.M.I, S.R.L., SOCIETATI CIVILE MEDICALE , CABINETE ASOCIATE ) pot incheia contracte individuale de munca pentru fiecare persoana care presteaza o activitate in cadrul acesteia( medic, asistenta, femeie de serviciu, administrator, contabil , jurist,etc.).Contractul de munca este cel care asigura vechimea in munca.  
La  forma de organizare S.R.L. medicul titular isi poate incheia contract individual de munca pentru persoana sa, la CMI nu se poate autoangaja.  
 **Incheierea contractului individual de munca ( Art. 16 –Codul Muncii)**  
(1) Contractul individual de muncă se încheie în baza consimţământului părţilor, în formă scrisă, în limba română, **anterior inceperii activitatii**. Obligaţia de încheiere a contractului individual de muncă în formă scrisă revine angajatorului(C.M.I, S.R.L., SOCIETATE CIVILA MEDICALA, CABINET ASOCIAT) Forma scrisă este obligatorie pentru încheierea valabilă a contractului.  
(2) Anterior începerii activităţii, contractul individual de muncă **se înregistrează** în registrul general de evidenţă a salariaţilor, care **se transmite inspectoratului teritorial** de muncă.(in prezent se transmite on line, pe baza unei parole care se obtine de la I.T.M Bihor)  
(3) Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.  
(4) Munca prestată în temeiul unui contract individual de muncă constituie vechime în muncă.  
**Neincheierea in forma scrisa a contractului individual de munca se sanctioneaza cu amenda 10.000-20.000 pentru fiecare persoana identificata.**  
La incheierea contractului individual de munca este necesar certificat care sa ateste capacitatea angajatului de a presta activitatea pentru care este angajat ( FISA DE APTITUDINI eliberata de medicul de medicina muncii ).  
Contractul individual de munca se transmite online catre I.T.M. pe baza unei parole care se obtine de la I.T.M. . Orice modificare a contractului se transmite de asemenea online.  
  
Anexe obligatorii ale contractului individual de munca :

* fisa de aptitudini , **care trebuie obtinuta anuala** (lipsa ei atrage amenda de 3000 ron)
* fisa postului medic dentist, descarcă [aici](http://www.cmdbh.ro/images/files/fisa-postului-medic-dentist.doc) model orientativ
* fisa postului asistent stomatologie, descarcă [aici](http://www.cmdbh.ro/images/files/fisa-postului-asistent-stomatologie.doc) model orientativ
* fisa de evaluare performante personal angajat
* fisa de sanatate si securitate in munca (de preferat sa se externalizeze serviciul privind protectia securitatii si sanatatii in munca .Sunt firme specializate in acest domeniu)

**Grila de control solicitata de I.T.M. in cazul unei inspectii la cabinetul dvs. cuprinde urmatoarele acte:**

* acte constitutive societate(cabinet individual)
* dosare de personal ale angajatilor societatii(care trebuie sa cuprinda :B.I., certificat nastere, certificat casatorie, fisa aptitudini, fisa postului, diploma de studii,declaratie de traseu, fisa evaluare performante, fise de protectia muncii)
* state de plata a salariilor, atentie, **SEMNATE DE SALARIATI!**
* foi colective de prezenta ( pontaje)
* registrul unic de control
* regulament de ordine interioara
* registru general de evidenta salariati
* planificare concedii de odihna

Documente solicitate de ITM privind securitatea si sanatatea in munca:

* certificat constatator care atesta autorizarea activitatii din punct de vedere al securitatii si sanatatii in munca;
* angajatorul trebuie sa faca dovada ca a realizat evaluarea riscurilor pentru sanatatea si securitatea lucratorilor pentru posturile de lucru tesa, medic, asistent medical, ingrijitor;
* Planul de prevenire si protectie compus din masuri tehnico-organizatorice si igienico-sanitare;
* Instructiuni proprii pentru completarea si/sau aplicarea reglementarilor de securitate si sanatate in munca, tinandu-se cont de particularitatile locului de munca;
* Instructiuni interne prin care s-a stabilit periodicitatea instruirii (semestrial, cate 2 ore);
* Tematici de instruire pentru instruirea la angajare, la locul de munca, periodica si periodica suplimentara celei programate;
* Necesar de documentatii cu caracter tehnic de informare si instruire in domeniul securitatii si sanatatii in munca;
* Fise de instruire individuala privind sanatatea si securitatea in munca;
* Fisa de instruire colectiva;
* Fise de aptitudini medicale cu viza medicului de medicina muncii;
* Dovada verificarii eficacitatii prizei de impamantare (bulletin de verificare PRAM);
* Plan de evacuare a lucratorilor;
* Decizie interna cu desemnarea lucratorilor care acorda primul ajutor;
* Echipamente individuale de protective;
* Mijloace pentru stingerea incendiilor;
* Fisele posturilor cu atributii in domeniul sanatatii si securitatii in munca;
* Clauze contractuale referitoare la sanatatea si securitatea in munca, accidente de munca.